10. ΝΟΜΟΣ υπ' αριθ.402 της 30 Ιουλ./2 Αυγ. 1976 (ΦΕΚ Α' 202) Περί χορηγήσεως επιδόματος επικινδύνου εργασίας και δυσμενών όρων διαβιώσεως εις το προσωπικόν της Μονάδος Αεροπορικής Εξυπηρετήσεως Δημοσίων Υπηρεσιών (ΜΑΕΔΥ). Άρθρ.1.-Εις το Στρατιωτικόν προσωπικόν, το ανήκον εις την Μονάδα Αεροπορικής Εξυπηρετήσεως Δημοσίων Υπηρεσιών το ασχολούμενον, δια της χρησιμοποιήσεως φυτοφαρμάκων ή ετέρων επικινδύνων χημικών παρασκευασμάτων, εις την δι' αεροψεκασμών καταπολέμησιν του δάκου ή ετέρων επιβλαβών εντόμων ή ασθενειών, ως και εις το ασχολούμενον ή παραμένον εις διαρκή ετοιμότητα και άσκησιν διά την από αέρος κατάσβεσιν πυρκαϊών, παρέχεται από 1ης Μαΐου 1976 ειδικόν επίδομα επικινδύνου εργασίας και δυσμενών όρων διαβιώσεως εκ των κάτωθι ποσοστών επί του εκάστοτε ισχύοντος βασικού μισθού Σμηναγού, μηνιαίως: α.Εξήκοντα τοις εκατό (60%) διά τους Ιπταμένους Αξ/κούς. β.Τεσσαράκοντα τοις εκατόν (40%) δια τους Αξ/κούς λοιπών ειδικοτήτων και τους Ανθυπασπιστάς. γ.Τριάκοντα τοις εκατόν (30%) δια τους Δοκίμους Εφέδρους Αξ/κούς (ΔΕΑ) και τους Υπαξιωματικούς. δ.Είκοσι τοις εκατόν (20%) δια τους Στρατευσίμους και Εθελοντάς Οπλίτας. Άρθρ.2.-1.Το εν άρθρ.1 επίδομα καταβάλλεται διά το χρονικόν διάστημα καθ' ο οι δικαιούχοι απασχολούνται πράγματι εις τας εν τω άρθρω τούτω αναφερομένας εργασίας, ανεξαρτήτως παντός ετέρου γενικού ή ειδικού επιδόματος. 2.Δια χρονικόν διάστημα απασχολήσεως έλασσον του μηνός καταβάλλεται ανάλογον τμήμα του μηνιαίου επιδόματος. Άρθρ.3.-Το εν άρθρ.1 επίδομα καταβάλλεται και εις το Στρατιωτικόν προσωπικόν το ανακαλούμενον εις την ενεργόν Υπηρεσίαν εκ της εφεδρείας προς ενίσχυσιν του έργου της ΜΑΕΔΥ, είτε τούτο μισθοδοτείται δι' αποδοχών ενεργείας είτε εξακολουθεί να λαμβάνη την τυχόν ανωτέραν στρατιωτικήν σύνταξίν του. Άρθρ.4.-Το διά του παρόντος Νόμου χορηγούμενον ειδικόν επίδομα καταβάλλεται εις το Προσωπικόν της ΜΑΕΔΥ υπό του Αρχηγείου Αεροπορίας και βαρύνει, εάν μεν πρόκειται περί υπηρεσίας παρεχομένης υπό της ΜΑΕΔΥ επ' ωφελεία του Δημοσίου, τον Προϋπολογισμόν εξόδων του οικείου ειδικού φορέως, εάν δε πρόκειται περί τοιαύτης παρεχομένης επ' ωφελεία Νομικού ή Φυσικού τινός προσώπου, το πρόσωπον τούτο. Άρθρ.5.-Το Ν.Δ.474/1970 "περί χορηγήσεως επιδόματος επικινδύνου εργασίας και δυσμενών όρων διαβιώσεως εις το προσωπικόν της Μονάδος Αεροπορικής Εξυπηρετήσεως Δημοσίων Υπηρεσιών (ΜΑΕΔΥ) καταργείται από 1ης Μαΐου 1976. (Αντί για τη σελ. 420,821(δ) Σελ. 420,821(ε) Τεύχος 1348 Σελ. 37 Επιδόματα Δημ.Υπαλλήλων-Στρατιωτικών-Σωμ.Ασφαλείας-κ.λπ. 2.Ζ.ω.9-10 